Laine (Ranta-aalto)

Laine (Ranta-aalto) on väriekspressionistisen taiteilijan Mauno Markkulan öljyvärityö kankaalle vuodelta 1942. Kooltaan maalaus on 27×35 cm ja se kuuluu Ateneumin taidemuseon Ester ja Jalo Sihtolan kokoelmiin.

Mauno Markkula maalasi Laine (Ranta-aalto) -maalauksen paksuilla väreillä. Tämä oli tämän mystikkona pidetyn taiteilijan tapa maalata. Hän maalasi paksusti, leiskuvin värein näynomaista taidetta. Laine (Ranta-aalto) -maalauksen pääväri on vihreä. Valkoisen ranta-alueen takana harmaan taivaan alla olevat korkeat vihreät aallot pauhuvat tässä työssä. Markkula kuvaa lisäksi aallokon suoraan sivulta, mikä on harvinaisempaa ja alkuun katsojan on suorastaan hankalampaa hahmottaa työtä.

Lähteet

Aiheesta muualla
 Suomen kansallisgalleria: Kokoelmat: Laine (Ranta-aalto). 

Suomalaiset maalaukset
Ateneumin kokoelmat
Maisemamaalaukset
Ekspressionistiset maalaukset